Bankla bağlı məhkəmə işi: təqsirləndirilənlər bəraət istəyir » Reyting.az
Sabiq nazirin kürəkəni tutulub - Səbəb
Tarix: 19-08-2019 14:07 | Bölmə: Cəmiyyət
Hakim Faiq Qəniyevin sədrliyi ilə keçirilən proses vəkillərin çıxışı ilə davam edib.
Təqsirləndirilən Sadiq Murtuzayevin vəkili bildirib ki, müdafiə etdiyi şəxsə qarşı irəli sürülmüş ittiham istintaq orqanının subyektiv mülahizələrinə əsaslanıb və məhkəmə istintaqı da bu istiqamətdə gedib. O vurğulayıb ki, müdafiə etdiyi şəxsin günahsız olduğunu sübut edən mötəbər sübutlar araşdırılmayıb.
O, S. Murtuzayevin günahsız olduğunu deyərək, onun barəsində bəraət hökmü çıxarılmasını, onun əmlaklarına qoyulmuş həbs qərarının məhkəmə tərəfindən götürülməsini istəyib.
Vəkil qeyd edib ki, R. Kərimovun hər hansı cinayətkar qrupda iştirakından söhbət getmir və təqsirləndirilənlərin çoxu bir-birini tanımır. O, müdafiə etdiyim şəxs barəsində bəraət hökmü çıxarılmasını istəyib.
Qeyd edək ki, dövlət ittihamçısı Cahangir Hacıyevin əvvəlki cəzası ilə birlikdə qəti olaraq 17 il, sabiq deputat Dünyamin Xəlilovun isə əvvəlki cəzası ilə toplamaqla qəti olaraq 15 il 9 ay müddətinə azadlıqdan məhrum edilməsini istəyib. Prokuror təqsirləndirilən şəxslərdən İsmayıl Hidayət-zadəyə isə 6 il müddətinə azadlıqdan məhrumetmə cəzası təyin edilməsini istəyib.
Rəsmi məlumata əsasən, aparılmış istintaqla 2001-2015-ci illərdə “Azərbaycan Beynəlxalq Bankı” ASC-nin İdarə Heyətinin sədri vəzifəsində işləmiş C. Hacıyevin göstərişləri əsasında ayrı-ayrı ölkələrdə yaradılmış hüquqi şəxslərlə real dəyəri olmayan sadə veksellərin alqı-satqısına dair 3,4 milyard ABŞ dolları və 987 milyon avro məbləğində (müvafiq dövrün məzənnəsi ilə 3,8 milyard manat) müqavilələr bağlanılaraq qanunsuz veksel əməliyyatları aparılmasına dair əsaslı şübhələr müəyyən edilib.
Aparılmış istintaqla Cahangir Hacıyevin tanışı Dünyamin Xəlilov, digər 20 nəfər və qeyriləri ilə birlikdə qanunsuz maliyyə əməliyyatları aparılan və real dəyəri olmayan veksellərin alınması, eləcə də təminatı olmayan kreditlərin verilməsi yolu ilə, ümumilikdə, 4,7 milyard manat məbləğində pul vəsaitinin mənimsəmə və digər cinayətlər yolu ilə 2,5 milyard manat hissəsini ələ keçirməklə cinayət yolu ilə əldə edilmiş həmin vəsaitin 2 milyard manatını leqallaşdırmasına, digər 2,2 milyard manat məbləğində pul vəsaitinin isə müxtəlif əməliyyatlara yönəltməklə “Azərbaycan Beynəlxalq Bankı” ASC-yə ziyan vurmasına əsaslı şübhələr müəyyən edilib. Xatırladaq ki, C. Hacıyev Bakı Ağır Cinayətlər Məhkəməsinin hökmü ilə 15 il, D. Xəlilov 13 il və İ. Hidayət-zadə isə 7 il müddətinə azadlıqdan məhrum edilib. Bakı Apelyasiya Məhkəməsinin qərarı ilə D. Xəlilovun cəzası 13 ildən 12 il 9 aya, Ali Məhkəmənin qərarı ilə İ. Hidayət-zadənin cəzası 5 ilə endirilib.(Report)скачать dle 10.5фильмы бесплатно